CELEX: 32010R0028
Language: sl
Date: 2010-01-13 00:00:00
Title: Uredba Komisije (EU) št. 28/2010 z dne 13. januarja 2010 o določitvi koeficienta dodelitve za zahtevke za uvozna dovoljenja, predložene od 1. do 8. januarja 2010 v okviru tarifne kvote, odprte z Uredbo (ES) št. 955/2005, za riž s poreklom iz Egipta

14.1.2010   
            
            
               SL
            
            
               Uradni list Evropske unije
            
            
               L 9/9
            
         UREDBA KOMISIJE (EU) št. 28/2010
   z dne 13. januarja 2010
   o določitvi koeficienta dodelitve za zahtevke za uvozna dovoljenja, predložene od 1. do 8. januarja 2010 v okviru tarifne kvote, odprte z Uredbo (ES) št. 955/2005, za riž s poreklom iz Egipta
   EVROPSKA KOMISIJA JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1),
   ob upoštevanju Uredbe Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (2), in zlasti člena 7(2) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 955/2005 (3) je odprla letno uvozno tarifno kvoto 5 605 ton riža, ki se uvršča pod oznako KN 1006, s poreklom iz Egipta (zaporedna številka 09.4097),
            
         
               (2)
            
            
               Iz sporočila v skladu s členom 5(a) Uredbe (ES) št. 955/2005 izhaja, da zahtevki, predloženi od 1. januarja 2010 od 13. ure do 8. januarja 2010 do 13. ure (bruseljski čas) v skladu s členom 4(1) navedene uredbe, zajemajo količine, ki presegajo razpoložljive količine. Zato je treba z določitvijo koeficienta dodelitve, ki se bo uporabil za zahtevane količine, določiti, v kakšnem obsegu se lahko izdajo uvozna dovoljenja.
            
         
               (3)
            
            
               Prav tako je treba v skladu s členom 4(2) navedene uredbe začasno ustaviti predložitev novih zahtevkov za uvozna dovoljenja v skladu z Uredbo (ES) št. 955/2005 do konca tekočega kvotnega obdobja.
            
         
               (4)
            
            
               Za zagotovitev učinkovitega upravljanja postopka izdaje uvoznih dovoljenj mora ta uredba začeti veljati takoj po objavi –
            
         SPREJELA NASLEDNJO UREDBO:
   Člen 1
   1.   Na podlagi zahtevkov za uvozna dovoljenja za riž s poreklom iz Egipta iz kvote, navedene v Uredbi (ES) št. 955/2005, predloženih od 1. januarja 2010 od 13. ure do 8. januarja 2010 do 13. ure (bruseljski čas), se izdajo dovoljenja za zahtevane količine, za katere se uporabi koeficient dodelitve 8,623076 %.
   2.   Predložitev novih zahtevkov za uvozna dovoljenja od petka 8. januarja 2010 od 13. ure (bruseljski čas) se začasno ustavi do konca tekočega kvotnega obdobja.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. januarja 2010
      
         
            Za Komisijo, za predsednika po pooblastilu
         
         Jean-Luc DEMARTY
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 238, 1.9.2006, str. 13.
   
      (3)  UL L 164, 24.6.2005, str. 5.